Прво веће такмичење на ком се Цуркин такмичио било је Европско првенство 2012. у Дебрецину где је освојио и прву медаљу у каријери, бронзу у трци на 50 метара делфин уз нови национални рекорд у тој дисциплини (време од 23,37 секунди). Два месеца касније дебитовао је на Олимпијским играма у Лондону, а једину дисциплину у којој се такмичио, трку на 100 слободно, окончао је на укупно 34. месту у квалификацијама.